மனைவியை இழந்த ஆண் ஒருவன் மீண்டும் மணம்  முடிக்காதிருப்பின் அவன் தபுதாரன் என்று  அழைக்கப்படுவான். தமிழ் மொழியின் பொருள் இலக்கணத்தை விளக்குகின்ற "புறப்பொருள் வெண்பா மாலை" என்னும் நூல், மனைவியை இழந்த கணவன் வருத்தத்துடன் தனியே வாழும் நிலையை "தபு-தார நிலை" என்கிறது. "தபு" என்றால் "இறத்தல்" என்றும், "தாரம்" என்றால் "மனைவி" என்றும் பொருள். தபுதாரன் என்பவன் மனைவியை இழந்தவன். சான்றாக, பைந்தொடி மேல்உலகம் எய்தப் படர்உழந்த மைந்தன் குரிசில் மழைவள்ளல் - எந்தை தபுதாரத்து ஆழ்ந்த தனிநிலைமை கேளாச் செவிடாய் ஒழிக என் செவி